Document ID: 31997D0525

Komisijas Lēmums
(1997. gada 9. jūlijs)
par kopējiem tehniskiem noteikumiem attiecībā uz pieslēguma prasībām, kas piemērojamas termināliekārtām, kuras paredzētas lietojumprogrammām ar ģeneratīvo piekļuves profilu (GAP) Ciparsignālu Eiropas bezvadu telekomunikācijās (DECT)
(Dokuments attiecas uz EEZ)
(97/525/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 29. aprīļa Direktīvu 91/263/EEK par dalībvalstu tiesību aktu tuvināšanu attiecībā uz telekomunikāciju termināliekārtām, kā arī to atbilstības savstarpēju atzīšanu [1], kurā grozījumi izdarīti ar Direktīvu 93/68/EEK [2], un jo īpaši tās 6. panta 2. punkta otro ievilkumu,
tā kā Komisija ir pieņēmusi pasākumu, ar kuru norāda termināliekārtu veidu, attiecībā uz ko vajadzīgi šie kopējie tehniskie noteikumi, kā arī attiecīgā deklarācija par šo noteikumu piemērošanas jomu;
tā kā jāpieņem atbilstīgi saskaņotie standarti vai daļa no tiem, kas īsteno pamatprasības, kas pārveidojamas kopējos tehniskos noteikumos;
tā kā, lai ražotājiem nodrošinātu nepārtrauktu piekļuvi tirgiem, jāpieņem pārejas noteikumi attiecībā uz iekārtām, kas apstiprinātas atbilstīgi Komisijas Lēmumam 95/525/EK [3];
tā kā, pārejas laikam beidzoties, jāatceļ Lēmums 95/525/EK;
tā kā ar šo lēmumu pieņemtie kopējie tehniskie noteikumi ir saskaņā ar Telekomunikāciju iekārtu apstiprināšanas komitejas (ACTE) atzinumu,
IR PIEŅĒMUSI ŠO LĒMUMU.
1. pants
1. Šo lēmumu piemēro DECT (Ciparsignālu Eiropas bezvadu telekomunikācijas) termināļu radioiekārtām, kas darbojas frekvenču joslā no 1880 līdz 1900 Mhz; tās ir paredzētas tiešai vai netiešai pievienošanai publiskajam telekomunikāciju tīklam, un uz tām attiecas saskaņotie standarti, kas definēti 2. panta 1. punktā.
2. Ar šo lēmumu pieņem kopējus tehniskos noteikumus, kas aptver prasības, kas piemērojamas 1. punktā paredzētajām termināliekārtām, ko izmanto GAP (ģeneratīvais piekļuves profils) lietojumprogrammām.
2. pants
1. Kopējie tehniskie noteikumi ietver saskaņoto standartu, ko kompetentā standartizācijas iestāde izstrādājusi, lai pēc iespējas īstenotu pamatprasības, kas minētas Direktīvas 91/263/EEK 4. panta d), e) un f) apakšpunktā. Atsauce uz standartu ir pielikumā.
2. Šā lēmuma aptvertās tehniskās iekārtas atbilst 1. punktā minētajiem kopējiem tehniskajiem noteikumiem, kuri atbilst Direktīvas 91/263/EEK 4. panta a) un b) apakšpunktā minētajām pamatprasībām, kā arī prasībām citās piemērojamās direktīvās, jo īpaši Padomes Direktīvās 73/23/EEK [4] un 89/336/EEK [5].
3. pants
Paziņotās iestādes, kas izraudzītas veikt Direktīvas 91/263/EEK 9. pantā paredzētās procedūras, attiecībā uz termināliekārtām, ko aptver šā lēmuma 1. panta 1. punkts, ne vēlāk kā sešus mēnešus pēc šā lēmuma izziņošanas piemēro 2. panta 1. punktā minēto saskaņoto standartu vai nodrošina tā piemērošanu.
4. pants
1. Lēmumu 95/525/EK atceļ sešus mēnešus pēc šā lēmuma izziņošanas.
2. Termināliekārtas, kas ir apstiprinātas atbilstīgi Lēmumam 95/525/EK, var turpināt laist tirgū un nodot ekspluatācijā, ja šis apstiprinājums ir piešķirts ne vēlāk kā sešus mēnešus pēc šā lēmuma izziņošanas.
5. pants
Šis lēmums ir adresēts dalībvalstīm.
Briselē, 1997. gada 9. jūlijā

Labels: 12
7